**ΕΛΛΗΝΙΚΗ ΔΗΜΟΚΡΑΤΙΑΣ**

**ΔΗΜΟΣ ΛΕΥΚΑΔΑΣ**

Λευκάδα 3-10-2024

**Ανακοίνωση**

Στο πλαίσιο κατάρτισης του Επιχειρησιακού Προγράμματος 2024-2028, ο Δήμος προσκαλεί τους δημότες, τους φορείς και τις επιχειρήσεις της πόλης, να συμμετέχουν στη δημόσια διαβούλευση για τον σχεδιασμό και την υλοποίησή του, συμπληρώνονταςτο ερωτηματολόγιο περιγραφής και ανάλυσης της υφιστάμενης κατάστασης και καταθέτοντας τις δικές τους προτάσεις σε μια σειρά από επιχειρησιακά και στρατηγικά ζητήματα του Δήμου.

Η διαβούλευση στοχεύει στη συμμετοχική και αποτελεσματική καταγραφή των προβλημάτων και των προκλήσεων που πρέπει να αντιμετωπίσει ο Δήμος το επόμενο διάστημα και στη δημοκρατική διαδικασία σχεδιασμού αναπτυξιακών προτεραιοτήτων, μέτρων και δράσεων υλοποίησης, προκειμένου να βελτιωθεί η κατάσταση στην περιοχή του.

Η συνεισφορά όλων μας είναι εξαιρετικά σημαντική για την αποτύπωση των δυνατών σημείων που θέλουμε να εξελιχθούν, αλλά και των ζητημάτων που πρέπει να αντιμετωπιστούν.

Τα στοιχεία που θα συλλεχθούν θα αξιοποιηθούν για την διαμόρφωση των δράσεων του Δήμου Λευκάδας στους εξής άξονες:

* Περιβάλλον & Ποιότητα Ζωής
* Κοινωνική Πολιτική-Υγεία-Παιδεία-Πολιτισμός-Αθλητισμός
* Τοπική Οικονομία και Απασχόληση
* Βελτίωση Διοικητικής Ικανότητας και Οικονομικής Κατάστασης του Δήμου

Για το σκοπό αυτό το συνημμένο ερωτηματολόγιο έχει αναρτηθεί στην ιστοσελίδα του Δήμου, <www.lefkada.gov.gr>.

Οι προτάσεις που θα προκύψουν από τη διαδικασία της διαβούλευσης θα αξιολογηθούν, προκειμένου να ενσωματωθούν στο κείμενο του Επιχειρησιακού Σχεδιασμού, όπου αποτυπώνονται οι εξειδικευμένες δράσεις.

Στη διαβούλευση καλείται να συμμετέχει κάθε ενδιαφερόμενος (θεσμικός φορέας, κοινωνικός εταίρος και φυσικό πρόσωπο).

Η υποβολή των προτάσεων, παρατηρήσεων και σχολίων μπορεί να γίνεται έως και 24 Οκτωβρίου 2024, ημέρα Πέμπτη, αποστέλλοντας τις προτάσεις και παρατηρήσεις σας στο email dimos@lefkada.gov.gr επισυνάπτοντας τα στοιχεία επικοινωνίας σας.

Δεδομένου ότι το Επιχειρησιακό Πρόγραμμα αποτελεί το βασικό εργαλείο σχεδιασμού και ανάπτυξης του Δήμου προσδοκούμε στη συνδρομή και συμμετοχή κάθε ενδιαφερόμενου.